runetrust/blame-folketinget-dk huggingface dataset:
Inger Støjberg (DD), 2023-02-23:
Altså, jeg vil sige, at ansvaret må være regeringens.
Det er regeringens forslag, og så bruger vi jo så alle de parlamentariske redskaber, der er.
Jeg synes faktisk også, man må sige, at vi altså godt nok er gået seriøst til værks og havde en fantastisk god høring i går, synes jeg i øvrigt.
Og så må vi jo ligesom se: Hvor bringer det her os hen?
Men igen vil jeg sige: I dag kommer jeg ikke til at lukke nogen døre og sige, at det slet ikke kan komme på tale, at der kommer en folkeafstemning.
Men jeg vil også bare være ærlig og sige, at jeg synes, det er et meget, meget stort greb i værktøjskassen, og det er heller ikke et greb, jeg har været med til at bruge før, altså på en baggrund som den her.
Nick Zimmermann (DF), 2023-02-23:
Først og fremmest vil jeg selvfølgelig gerne kvittere for, at Danmarksdemokraterne støtter vores forslag omkring en solnedgangsklausul.
Vi var til den samme høring i går med bl.a. Lizette Risgaard, der jo klart gav udtryk for, at hun mente, at hvis det var sådan, at regeringen ikke ville lytte til otte partier i oppositionen omkring det at vente med at lave det her forslag til efter næste valg, så håbede hun i hvert fald på, at der ville komme en folkeafstemning, og at vi kunne samle de 60 mandater til det.
Jeg vil derfor høre, om vi måske i dag kan få en klarere retning fra Danmarksdemokraternes side for, hvordan I vil stille jer i forhold til en eventuel folkeafstemning.
For jeg ved, at der sidder rigtig mange derude, der regner med os, og som håber på os, i forhold til at vi kan stå sammen om det her, og der er ikke mindst en halv million underskrifter for at lave den her folkeafstemning.
Så synes jeg heller ikke, at vi skal glemme, at man først og fremmest har tromlet over danskerne, Folketingets partier og fagforeningerne.
Der er sådan set ikke nogen, der har været med på råd ud over regeringen i det her.
Så jeg synes, det kunne være et rigtig godt signal, hvis vi kunne stå sammen – 60 mandater – og sende det til folkeafstemning.
Inger Støjberg (DD), 2023-02-23:
Jeg tror i øvrigt nok, at det var på et direkte spørgsmål fra hr. Nick Zimmermann, at Lizette Risgaard svarede, som hun gjorde i går, som jeg husker det.
Jeg tror, det er svært at komme det meget nærmere end det svar, som jeg gav hr. Pelle Dragsted, altså at vi ikke lukker nogen døre, men at jeg stadig væk synes, det er et stort greb i værktøjskassen at sende noget til folkeafstemning.
Det tror jeg sådan set vi alle sammen synes, og det tror jeg også Dansk Folkeparti og hr. Nick Zimmermann synes.
Men indtil videre kan man sige, at Dansk Folkeparti i hvert fald så bare har besluttet sig for, at man som parti vil anbefale det her, og det er jo fint nok.
Men vi er stadig væk i overvejelser om det, og jeg synes, at alle de diskussioner, vi har, både er både væsentlige og også er foregået på en rigtig, rigtig god måde, og så må man bare håbe.
Altså, jeg er jo sådan set lige så skuffet som hr. Nick Zimmermann over, at regeringen ikke lytter, og jeg undrer mig også over, at regeringen overhovedet ikke lytter.
Nick Zimmermann (DF), 2023-02-23:
Det er jo selvfølgelig et ekstraordinært forslag, men det er jo også en meget ekstraordinær situation at have en regering, hvor ingen af de tre partier har nævnt noget som helst om det her til danskerne inden et valg, og det så bliver trukket op af hatten lige på den anden side af et valg.
Det er jo netop også derfor, at vi i sådan en ekstraordinær situation er indstillet på at sende det her til folkeafstemning.
Derudover vil jeg jo sådan set sige, at der ikke er nogen chance for, at det her kommer til folkeafstemning.
Enhver ved jo, at de ikke vil tabe ansigt ved en folkeafstemning, hvor de vil tabe afstemningen om det her forslag med et brag.
Inger Støjberg (DD), 2023-02-23:
Jeg synes jo, at regeringens veje indtil videre har været relativt uransagelige.
Men jeg vil da omvendt sige, at hvis det er sådan, at man udløser en folkeafstemning, skal man jo som parti også synes, at den folkeafstemning skal gennemføres.
Ellers skal man jo ikke udløse en folkeafstemning.
Så er jeg med på, at regeringen har den mulighed, at de så vil kunne trække lovforslaget tilbage.
Men jeg synes da, at vi indtil videre skal arbejde hårdt på, at de gør det, med alle de gode argumenter, som vi i fællesskab har, og jeg synes vitterlig også, at vi har nogle rigtig gode argumenter for det.
Kim Edberg Andersen (NB), 2023-02-23:
Tak for det.
Jeg har stor respekt for, at Danmarksdemokraterne nu lige skal have tid til at vende skråen – det har jeg fuld respekt for – men jeg bliver også bekymret.
For fru Inger Støjberg forklarede mig så venligt sidst ved førstebehandlingen, at der var mange døre, der lige skulle åbnes og lukkes først.
Men jeg bliver bekymret, for nu synes jeg, at det, fru Inger Støjberg siger, er, at I måske hælder til ikke at gøre det, fordi alvorligheden i den her sag måske ikke gør, at I lander der.
Så er fru Inger Støjberg i stand til måske at løfte sløret en lille smule for, om jeg kan gå trygt i seng i aften og håbe, at Danmarksdemokraterne skriver under?
Eller skal Danmarksdemokraterne ligesom SF være dem, der får det over de 60 mandater, før man vælger at bakke op om en folkeafstemning?
Inger Støjberg (DD), 2023-02-23:
Altså, jeg synes, at hr. Kim Edberg Andersen under alle omstændigheder skal gå trygt i seng.
Det er noget, jeg har svært ved at tjekke om hr. Kim Edberg Andersen rent faktisk gør, men det vil jeg anbefale at hr. Kim Edberg Andersen gør, og så kan han eventuelt afrapportere i morgen.
Jeg kommer ikke selv til at tjekke op på det.
Så man kan jo sige, at det er en del af Nye Borgerliges politik.
Det er ikke på samme måde en del af vores politik, at vi skal udløse folkeafstemninger, men jeg lukker bare ingen døre for det i dag.
Men jeg synes stadig væk, der er et stykke vej hen til, at man kan afgøre, om der skal være en folkeafstemning eller ej.
Kim Edberg Andersen (NB), 2023-02-23:
Jeg vil i mit andet spørgsmål vende lidt tilbage til noget, fru Inger Støjberg sagde i sin tale.
Hun sagde, at der ikke var noget så gennemgribende, hun sagde ikke overgreb, men at vi siden enevælden ikke har set så ensporet en tankegang hos ledelsen af landet.
Men er fru Inger Støjberg uenig i, at den her regering har ageret, som om enevælden var genindført?
Og vil fru Inger Støjberg være med til eventuelt at lave en folkeafstemning, når dette enevælde har trukket noget ned over hovedet på os?
For skal vi ikke være enige om, at enevælden hører fortiden til, og at det ikke er noget, der klæder nogen, der sidder i Folketinget?
Kasper Roug (S), 2023-02-23:
Jeg synes, det er lidt ærgerligt, at vi skal begynde at sammenligne det, for det lyder, som om det udelukkende er henvendt til de borgere, der har det svært, og som bor på campingpladser og på Corona Camping i øjeblikket.
Og det er det jo ikke.
Det her er jo tiltænkt
Det er jo ikke tiltænkt folk, der har det psykisk svært eller på anden måde har det dårligt i livet.
Det her er tiltænkt folk, der tilvælger det aktivt, fordi de har ressourcer til det, og fordi de ser det som en mulighed for at få det bedre.
Det er ikke nødvendigvis et spørgsmål om, at det er ressourcesvage borgere.
Der har vi jo andre tiltag i vores samfund for at hjælpe dem.
Mette Thiesen (DF), 2023-02-23:
Dansk Folkeparti kommer altid meget til forhandlinger, især når det er noget, hvor man kan forbedre forholdene for nogle mennesker, som er meget udsatte.
Og det er mange af dem, som eksempelvis bor på Corona Camping.
Ordføreren siger det her med, at man ikke bor i en bolig eller lejlighed osv.
Altså, der er lange ventelister.
Det her er nogle mennesker, som måske vil ende på gaden, og det håber jeg da ikke den socialdemokratiske ordfører mener er en bedre løsning, set i forhold til at de bor i et fællesskab – ganske, ganske få mennesker – og man kan spørge, om de egentlig ikke bare skal have lov til det.
Kasper Roug (S), 2023-02-23:
Jeg synes, det er ganske fornuftigt, når man laver om på boligformer på den her måde.
Vi har en rigtig god standard i vores boligmasse i Danmark, og det er en god tradition, og det synes vi man skal holde fast i, og vi mener egentlig ikke, at helårsbeboelse i nye eller gamle campingvogne på lang sigt vil være en god udvikling inden for det.
Det her er jo noget, som egentlig er fra tiden, før Corona Camping for alvor kom.
Det er jo en forsøgsordning, som jeg synes vi skal se positivt på, og så synes jeg, vi skal forhandle det imellem udvalgsbehandlingerne.
Mette Thiesen (DF), 2023-02-23:
Tusind tak, formand.
Det her er jo en udløber af et forslag, som Dansk Folkeparti faktisk fremsatte i sidste samling.
Der var det 10 pct., og her er det så 5 pct., og vi har jo drøftet det her omkring Corona Camping rigtig meget, hvor der jo er en lille gruppe af mennesker, som har samlet sig og bor lidt anderledes end vi andre, men hvor de har fundet et fællesskab.
Det her er jo et lillebitte skridt på vejen, men det er jo ikke noget, der kommer til at løse den problematik.
Hvorfor er det, man lige er landet på kun 5 pct., og hvorfor skal det være en forsøgsordning og ikke noget permanent?
Kasper Roug (S), 2023-02-23:
Tak for det, formand.
Ja, den kan godt være lidt lang dernedefra.
Tilbage i 2021 blev vi i Socialdemokratiet sammen med de andre partier i Erhvervsudvalget enige om, at vi skulle lave en forsøgsordning for vintercamping, og det gjorde vi, fordi DF tog initiativ til, at vi diskuterede mulighederne for at give borgerne mere frie rammer for at bosætte sig, som de nu engang ville, og det skal I selvfølgelig have tak for.
Det var en god debat, og med lovforslaget, som vi behandler i dag, laver vi en forsøgsordning med vintercamping, som efterfølgende vil blive evalueret.
Det er et spændende tiltag, og vi vil gerne se på folks muligheder for at bo lidt anderledes, også når det gælder lidt utraditionelle måder som vintercamping, så man får mulighed for at bo hele året på campingpladser under de her ordnede forhold.
Det er ingen hemmelighed, at vi var lidt skeptiske, dengang initiativet blev debatteret i Folketingssalen første gang, og det er vigtigt for os i Socialdemokratiet, at det her forsøg sker under ordentlige forhold.
Derfor er vi rigtig glade for, at det er en del af en forsøgsordning, og at campingpladserne skal beholde deres karakter som rekreative områder og dermed give mulighed for en billig og anderledes ferieform.
Vi glæder os til at følge selve forsøget og resultatet, som vil blive evalueret efterfølgende.
Derfor støtter Socialdemokratiet forslaget.
Kim Edberg Andersen (NB), 2023-02-23:
Tak for det.
Nu har vi haft en lang diskussion om et nyt borgerforslag, hvor dem, der proklamerer, at de har flertallet, stiller sig op og siger, at det er fantastisk, men at det kommer de ikke til at støtte.
De bruger så altid det her med pengene, men vi er ovre i Nye Borgerlige et meget behjælpeligt parti, så hvis I mangler at kunne finde 70 mio. kr. ud af et budget på 1.200 mia. kr., så kigger I lige forbi.
Vi er jo på Ridebanen, og jeg vil skyde på, at det tager 20 minutter, og så har vi fundet de penge.
For skal vi ikke bare skære ind til benet her?
Jeg har ingen børn, men selv jeg ved, at flerlingefamilier har behov for at have mere tid til at have børn, selvfølgelig har de det.
Det her er så logisk, det er så gennemsyret logisk, at vi selvfølgelig ikke kan stemme det ned.
Det kan ikke lade sig gøre; det er tudetosset.
I Nye Borgerlige kæmper vi om pladsen til at være Danmarks familieparti, og det kommer I alle sammen til at gøre herinde på et eller andet tidspunkt.
For Danmark er familier i alle mulige afskygninger.
Nogle har ét barn, og de får én type barsel, og naturligvis skal folk, der får to børn, tre børn, helt op til otte børn, have mere barsel.
Det er tosset at stemme det her ned, og pengene kan simpelt hen ikke være en undskyldning.
Det er 70 mio. kr.
Prøv lige at sætte jer ned og skrive forskellen på 1.200 mia. kr. og så 70 mio. kr. Der skal man ikke kunne meget mere end 7.-klassesmatematik til at sige, at det komma kan man nok finde et eller andet sted.
Eller også skal I komme over til nogle af os i Nye Borgerlige, som har erfaring fra det private erhvervsliv, for vi er vant til at finde så små beløb på daglig basis, og vi finder med glæde de 70 mio. kr., så det her kan træde i kraft hurtigst muligt.
Tak for det.
Sascha Faxe (ALT), 2023-02-23:
Tak, og jeg har lovet at tage ordet for Helene Liliendahl Brydensholt i dag og sige lidt om det, hun har skrevet ned, plus at jeg nok ikke kan lade være med også at proppe mit eget ind i det.
Men først og fremmest tak til forslagsstillerne.
Jeg synes, at det er en meget, meget vigtig ting at få frem, altså at der netop, som det allerede er blevet beskrevet, ligger en eller anden form for diskrimination i, at man i alle andre flerlingefamilier, altså fra tre, fire, fem børn – forhåbentlig aldrig fem – har muligheden for at få ekstra barsel, men at det har man ikke, når man får to.
Det har også været beskrevet, og mange af os er jo forældre, så vi kender det godt, og det er ikke bare en dobbelt op, men det er i en situation, hvor man, som der før blev talt om fra fru Mette Thiesens side, bliver vækket mange gange om natten.
Det er jo ofte sådan med de her to børn, man får, at de, selv om man får dem samtidig, så ikke vågner samtidig, at de ikke er sultne samtidig, og at de ikke skal have ble samtidig og alle de andre gode ting, man skal hygge sig med med sine børn de første år, og det kan jo ligge forskudt
sådan en nat igennem og en dag igennem.
Når man så bygger det ovenpå, at man måske har haft en pænt hård graviditet, som ens krop og ens psyke måske stadig væk lider under – børnene er måske blevet født for tidligt, og de har nogle yderligere fysiske behov – så står man altså på en eller anden måde lidt i en familiær krigszone.
Man er opfyldt af kærlighed, men samtidig er man også opfyldt af så meget intenst, der skal til.
Så jeg vil ikke gå mere ind i den forskning, da flere af de andre ordførere allerede har redegjort for det, men jeg vil egentlig bare lige sige, hvorfor vi synes, det er supervigtigt.
Og der er heldigvis flere familiepartier i Folketinget, så dem vil vi også gerne melde os under, for de første år af børns liv er fuldstændig afgørende for, hvordan de klarer sig resten af livet, og også for de udfordringer, vi som samfund skal samle op på senere i forhold til de børn, som måske ikke har haft den bedste start på livet.
Så når vi hører om det beløb, der bliver talt om, tænker vi altså, at det er et meget lille forebyggende beløb, i forhold til hvad det kunne være.
Nu er det ikke ministeren, der sidder der, men jeg ledte lige efter ministeren, som ikke var her, men det er et mindre beløb, så når der fra SF's side tidligere blev spurgt om bidrag til at finde en finansiering, vil jeg sige, at vi gerne vil være med til det.
For vi tror simpelt hen på, at der er noget forebyggelse i det her, som både kommer familierne til gode i starten, men også samfundet på den lange bane, hvis vi gør noget her.
Men endnu en gang tak til forslagsstilleren for at bringe det her op, sådan at vi også får en mulighed for at sætte det på dagsordenen i Folketinget, og Alternativet stemmer for.
Susie Jessen (DD), 2023-02-23:
Jeg tror ikke, vi kommer uden om at tale en del om Corona Camping i dag, for det her lovforslag er jo en udløber af en diskussion om Corona Camping, der efterhånden har kørt i rigtig mange år.
Hr. Kasper Rougs partifælle i Køge Byråd Jonas Bjørn Whitehorn svarede på nogle spørgsmål fra Avisen Danmark om, hvad der skal ske med de her mennesker fra Corona Camping, når de blev smidt på gaden.
Og han svarede, at de bare kunne flytte på herberg.
Jeg er interesseret i, at vi måske også i dag får en debat om, om det egentlig er fair at henvise folk til et herberg i en tid, hvor der ikke er plads på herbergerne, og om det er i orden, at en kommune gør den slags, og om ordførereren egentlig i sit parti vil tage initiativ til tage en god snak med sine partifæller i Køge Kommune.
Peter Have (M), 2023-02-23:
Tak for det, fru formand.
Det her lovforslag omhandler en forsøgsordning om udvidet vintercamping.
Lovforslaget følger op på et forslag til folketingsbeslutning, B 77, som blev fremsat i november 2020 på initiativ af Dansk Folkeparti, og den her ordning vil give mulighed for at give tilladelse til udvidet vintercamping.
Dog er den begrænset til kun at udvide med 5 pct. set i forhold til de allerede tilladte pladser på en vintercampingplads – og den her forsøgsordning kommer kun til at dreje sig om to sæsoner, og herefter skal vi evaluere forsøgsordningen.
Den her forsøgsordning kommer ikke til at gælde alle campingpladser, men dem, der i forvejen har tilladelse til vintercamping ved lovforslagets ikrafttrædelse.
Moderaterne kan støtte den her forsøgsordning.
Hans Christian Schmidt (V), 2023-02-23:
Det håber jeg også.
Mette Thiesen (DF), 2023-02-23:
Det var egentlig mere, fordi jeg kan høre, at ordføreren faktisk er meget optaget af det her.
Det er kun 5 pct., og det rammer så ganske få.
Og jeg tror også, at der er sådan ret bred enighed om, at det her nok ville være en rigtig god idé at have til dem, som måske ikke lige passer ind i samfundets kasser andre steder, så det var egentlig derfor, jeg var lidt nysgerrig på det.
Men jeg håber da, at vi i hvert fald på sigt kan få forhandlet os frem til en mere bred løsning.
Det ønsker vi i hvert fald i Dansk Folkeparti.
Det er der ingen tvivl om.
Hans Christian Schmidt (V), 2023-02-23:
Altså, som det er blevet oplyst over for mig, følger vi simpelt hen den aftale, der blev lavet, og ikke det beslutningsforslag, som Dansk Folkeparti fremsatte, for der fremgik det jo, at det skulle være 10 pct.
Til det med, hvorfor det er en forsøgsordning: Jamen det er, fordi man jo ikke kan det i dag, og i forhold til hvis man nu gerne vil have høstet nogle erfaringer, så man bagefter kan sige, at på baggrund af de erfaringer, vi har nu, ønsker vi at gennemføre det her forslag.
Det er den måde, vi tit gør det på.
Og man kan sagtens sige, at hvis man har den holdning, at det behøver man ikke at lave et forsøg med, og at det kan man bare gå i gang med at beslutte, jamen så kunne man jo bare gøre det.
Det er da fuldstændig korrekt.
Man her man altså ønsket en forsøgsordning, og vi gennemfører sådan set bare det, aftalen går ud på.
Mette Thiesen (DF), 2023-02-23:
Tusind tak, og tak for talen.
Jeg kunne egentlig godt tænke mig at spørge ordføreren, hvorfor man er landet på de 5 pct.
For det er jo fuldstændig rigtigt, som ordføreren siger, at det her udløber af et forslag, som Dansk Folkeparti fremsatte i sidste samling.
Men i det eksempel, som jeg også har bragt op tidligere i forhold til Corona Camping, tror jeg det er én, det vil dreje sig om, hvis det skal være de 5 pct.
Så hvorfor skal det være så snævert?
Og hvorfor er det kun en kortvarig forsøgsordning og ikke noget permanent?
Hans Christian Schmidt (V), 2023-02-23:
Med det her lovforslag giver vi jo danskerne både tillid og frihed til selv at have indflydelse på, hvordan man vil bo, leve og holde ferie.
Det var noget af det, som jeg kunne høre var en del af spørgsmålet lige før.
Og lovforslaget følger jo så også op på forslaget til folketingsbeslutning nr. B 77, der blev fremsat den 6. november 2020 på initiativ af Dansk Folkeparti.
Med det her lovforslag indfører vi en forsøgsordning, så det bliver muligt for kommunerne at tillade udvidet vintercamping i de kommende to fulde vintersæsoner, og det vil jo så sige vinteren 2023-24 og 2024-25.
Og med lovforslaget indfører vi så en hjemmel i sommerhusloven til en 2-årig forsøgsordning for udvidet vintercamping.
Med forsøgsordningen er der fokus på, at campingpladserne kan tilbyde et større udbud af vintercampingpladser, samtidig med at campingpladserne fortsat er tilgængelige for hele befolkningen.
For Venstre er det vigtigt, at alle dele af Danmark er attraktive at bo i, og vi sætter pris på, at vi fra politisk hold kan være med til at give danskerne frihed til og muligheder for at leve på den måde, de vil.
Vi mener, at vi med dette forslag om en forsøgsordning tager et fornuftigt skridt i retning mod mere frihed og flere muligheder til danskerne, og derfor kan vi støtte og stemmer for lovforslaget.
Kasper Roug (S), 2023-02-23:
Jeg er sikker på, at borgerne i Køge Kommune bliver behandlet efter både lovgivningen og efter de forskrifter, der nu engang er.
Det er jeg fuldstændig tryg ved de bliver.
Jeg er egentlig ikke i tvivl om, at man også i Køge Kommune kan finde nogle gode løsninger til borgere, der har det svært.
Det har vi jo et stort system til at få til at fungere.
Så jeg er ikke i tvivl om, at vi nok skal få hjulpet de borgere, der nu engang har det svært i Køge Kommune.
Susie Jessen (DD), 2023-02-23:
Det er faktisk en del af det her lovforslag, for det handler jo også om, at der er nogle mennesker, som ønsker at bo og leve på en anden måde end det, der i traditionel forstand er et hus med fire vægge eller en lille lejlighed på femte sal.
Det her handler også om, hvordan man ønsker at bo, og der ved jeg, at statsministeren, som er ordførerens partifælle, selv talte om det i sin nytårstale, altså det her med, at vi ikke skal putte folk ned i kasser.
Hvordan synes ordføreren at det flugter med Socialdemokratiets behandling af borgerne i Køge Kommune?
Kasper Roug (S), 2023-02-23:
Nu skal vi lige være opmærksomme på, at her debatterer vi jo L 35, og det omhandler jo ikke nødvendigvis campister på Corona Camping i Køge Kommune.
Jeg er sikker på, at de i Køge Kommune vil kunne forvalte den lovgivning, der er på området, bedst muligt, og hjælpe de her borgere.
Her diskuterer vi jo et konkret forslag om en forsøgsordning, som jeg synes er rigtig spændende.
Jeg er selvfølgelig skeptisk, som min partifælle var tidligere, om der er de ordnede forhold, der skal være omkring at bo i en campingvogn hele året rundt.
Derfor synes jeg egentlig, vi skal holde os til det arbejde, der nu er her med det konkrete lovforslag, og ikke begynde at tale om alt muligt andet, som egentlig lidt afsporer debatten om den her ellers spændende ordning.
Mette Thiesen (DF), 2023-02-23:
Tak, formand.
Først og fremmest tak til Josine, Michella, Nina, Mark, Christina, Anders, Stine, Simone, Edith og Helle for at stille det her meget, meget vigtige forslag; et forslag, som jeg på allernærmeste hold ved hvor vigtigt er.
I sommer fik min egen søster nemlig tvillinger – hvilken velsignelse, men hvor er det dog også hårdt for hende og hendes mand.
Jeg kan godt huske den første tid, da mine børn var helt små.
Min ældste var ret nem; den yngste var ørebarn, og han sov aldrig.
Og jeg tror også godt, at de fleste forældre godt kan forstå, hvorfor mangel på søvn er en udbredt torturmetode, når de har et spædbarn, der aldrig sover.
Det gjorde jeg i hvert fald.
Flerlingeforældre oplever dette med flere børn samtidig.
Det er benhårdt, og det kræver selvfølgelig, at begge forældre kan være der.
Hvert år fødes der knap tusind sæt tvillinger og under ti sæt trillinger og firlinger i Danmark.
Langt de fleste får flerlinger ved et tilfælde – lad os kalde det held, for det er jo fantastisk.
Men derfor er det også endnu mere vigtigt at sikre, at forældre til flerlinger har endnu bedre mulighed for at være der for deres børn i de første vigtige dage, uger og måneder.
Reglerne, som de er i dag, er simpelt hen ikke gode nok, og slet ikke, når vi jo også gerne vil have, at langt flere danskere får flere børn.
Det hænger ikke sammen.
Derfor er det også en meget stolt børne- og familieordfører for Dansk Folkeparti, der står her på talerstolen i dag.
For i Dansk Folkeparti bakker vi selvfølgelig op om dette borgerforslag.
Dansk Folkeparti er Danmarks familieparti, og derfor stemmer vi selvfølgelig også for dette fremragende forslag.
Tak for ordet.
Jette Gottlieb (EL), 2023-02-23:
Jamen det er en regerings vanerefleks at smide borgerforslag ud, for hvis regeringen gik ind for det, ville det blive vedtaget meget hurtigt.
Det er ikke problemet.
Jeg tror ikke, at regeringen går ind for det, selv om ordførerne for de enkelte partier siger, at de synes, det er en vigtig sag, og at det må vi kigge på.
Jeppe Søe (M), 2023-02-23:
Jamen meget kort vil jeg sige, at vi giver hinanden meget ret.
For et eller andet sted er det, som om man bare skal skrive en lillebitte ting og trykke på »send«.
Så det kan være, at det er noget, der skal arbejdes med.
Det vil være en opfordring herfra.